Külföldön történt házasságkötés anyakönyvezése

Ügyleírás
Magyar állampolgár személyesen terjeszti elő a kérelmét, amelyről a bemutatott és becsatolt iratok alapján adatlap kerül kitöltésre. Az adatlap és az iratok továbbításra kerülnek (Budapest Főváros Kormányhivatala)
Az ügy intézéséhez időpont egyeztetés szükséges.

Csatolandó mellékletek
- a külföldi házassági anyakönyvi kivonat hiteles (Országos Fordító és Fordításhitelesítő
  Iroda) magyar fordítással (szükség esetén diplomáciai felülhitelesítéssel) 
- a házastársak születési anyakönyvi kivonata
- a házasság előtti elvált, vagy özvegy családi állapotot igazoló okiratainak
- nyilatkozat a házasfelek házassági nevéről
- szükség esetén együttes nyilatkozat a születendő gyermekek családi nevéről

A kérelem kötelező tartalma
- a férj / feleség magyar állampolgárságának igazolása (személyazonosító igazolvány,
   útlevél)
- a magyar állampolgár(ok) lakcímkártyája
- a házastársak anyjának születési családi neve

Illetékességi területe

Az eljárás jogi alapja
- az anyakönyvi eljárásról szóló 2010. évi I. törvény
- az anyakönyvezési feladatok ellátásának részletes szabályiról szóló 429/2017.(XII.20.)
  kormányrendelet
- az általános közigazgatási rendtartásról szóló 2016. évi CL. törvény
- az illetékekről szóló 1990. évi XCIII.törvény
- a Polgári Törvénykönyvről szóló 2013. évi V. törvény

